सीएम 31 को चैंबर के साथ करेंगे बैठक
मुख्यमंत्रीरघुवर दास 31 दिसंबर को व्यवसाय और उद्योगों से जुड़ी समस्याओं को लेकर चैंबर पदाधिकारियों के साथ बैठक करेंगे। चैंबर प्रतिनिधिमंडल ने मंगलवार को अध्यक्ष पवन शर्मा के नेतृत्व में मुख्यमंत्री से मिला। उन्हें एक वर्ष पूरा होने पर बधाई दी।
चैंबर ने राज्य के विकास में सहयोग देने का आश्वासन दिया। कहा कि राज्य में पहली बार सरकार के विभिन्न विभागों में चैंबर का संवाद और सामंजस्य बढ़ा है। अब हमारी समस्याओं और सुझावों पर अमल भी किया जाने लगा है। आपसी सहयोग से ही राज्य विकास की ओर अग्रसर होगा। मुख्यमंत्री से मुलाकात के दौरान एक ज्ञापन भी भेंट किया गया। इसमें सभी विभागों में सलाहकार समिति का गठन करने, झारखंड इलेक्ट्रिसिटी बोर्ड में आॅनलाइन आवेदन लेने, सिंगल विंडो सिस्टम को कारगर बनाए रखने के लिए स्ट्रांग मॉनिटरिंग और टाइम बाउंड इंप्लिमेंटेशन करने का आग्रह किया गया है। चैंबर का कहना है कि उद्योग जगत की भी इच्छा है कि यहां उद्योगों का जाल बिछे और लोगों को रोजगार मिले। प्रतिनिधिमंडल में कुणाल अजमानी, विनय अग्रवाल, आनंद गोयल और रंजीत गाडोदिया शामिल थे।
hin_Deva hin_Deva hin_Deva